תנאים להטבות מס לעובדים במשמרות וחישובם

שעות העבודה של עובד ברפת מחולקות באופן זה:

l 9:00 - 3:00 	=	6 שעות

l 16:00 - 21:00 	=	5 שעות

	סה"כ ליום 	=	11 שעות

השאלות הן:

1. האם מגיע לעובד זיכוי במס בעבור עבודה במשמרות ?

2. אם מגיע לעובד הזיכוי האמור במס - כיצד ייערך חישובו ?

יניב גבריאל(*) משיב:

התנאים - לזיכוי במס בעד עבודה במשמרות

זיכוי במס בעד עבודה במשמרות, על-פי סעיף 10 לפקודת מס-הכנסה ותקנות מס-הכנסה (שיעור המס על הכנסה בעד עבודה במשמרות), התשמ"ז-1986 - יינתן אם התקיימו כל התנאים המנויים להלן:

א. המעביד הוא מפעל תעשייתי, שעיקר פעילותו בשנת המס הייתה פעילות ייצורית כמשמעותה ב"חוק עידוד התעשייה (מיסים), התשכ"ט-1969".

על פי פסק דין מפעלי מתכת לוד נגד פשמ"ג, "פעילות ייצורית" - פירושה: "יצירת יש מוחשי אחד מיש מוחשי אחר". 

ב. העבודה במשמרות היא על-פי סידור עבודה, שנקבע בהסכם קיבוצי או בצו הרחבה, כמשמעותם ב"חוק הסכמים קיבוציים, התשי"ז-1957", שבו נקבעה תוספת שכר בעד עבודת המשמרות.

פקידי השומה רשאים לבדוק, שעבודת המשמרות היא חלק מסדרי העבודה הרגילים והקבועים של המפעל.

ג. השכר משתלם בעד עבודה במשמרת שנייה או במשמרת שלישית. לעניין זה - נקבע, כי עבודת המשמרת השנייה תתחיל בתום שעות העבודה במשמרת הראשונה, אך לא לפני השעה 14:00 ותימשך לפחות 7 שעות רצופות. משמע מכך - אם במפעל אין עבודת בוקר, לא תינתן הטבת המס; שכן, חייבת להיות עבודה רצופה וקבועה בשתי משמרות לפחות.

המשמרת השלישית תתחיל בתום שעות העבודה במשמרת השנייה ותימשך לפחות 6 שעות רצופות.

בכל מקרה - ההנחה במס תינתן, רק בגין עבודה במכסת השעות המלאה של המשמרת, ולא בגין אותו חלק משכר המשמרות בעד עבודה חלקית בתוך המשמרת.

ד. שעות העבודה במשמרות נרשמות בשעון נוכחות. בהיעדר שעון כאמור, יש לקבל אישור מראש מפקיד השומה לרישום  ידני.

ה. רישום המשכורת בעד שכר המשמרות נעשה בנפרד מרישום השכר הרגיל, והמעביד הצהיר בטופס 105 על קיומו של רישום זה.

על המעביד להציג בנפרד את שכר המשמרות בטופס 106 ובטופס 126; וזאת, לצורך מתן אפשרות לפקיד השומה לחשב ולבדוק את נכונות חישוב המס השנתי שנערך לעובד.

ו. המעביד חייב להודיע לפקיד השומה בטופס 105, בתוך שבוע מיום התשלום הראשון, בעד שכר המשמרת המזכה בזיכוי. בטופס עליו לפרט: את שם הענף, שבו עוסק המעביד, וכן פירוט של רשימת העובדים המועסקים במשמרת, שבגינה נוכה מס מופחת.

בטופס - יש להפריד בין עובדים המועסקים באופן ישיר בפעילות הייצור לבין עובדי מינהלה או שירותים שעבודתם חיונית להפעלת קווי הייצור.

לעובדי המינהלה והשירותים האמורים לעיל יש לתת פירוט רחב יותר, הכולל: שם, מספר זהות, תפקיד מדויק, פירוט לגבי עבודה במשמרת שנייה או במשמרת שלישית; וכל זאת, במטרה לאפשר לפקיד השומה לבחון את חיוניות עבודתו של העובד - שאינו עובד ייצור ישיר - במשמרת.

ז. העובד המועסק במשמרת הוא עובד ייצור; או, עובד המועסק שלא בייצור, אולם הוכח, להנחת דעתו של פקיד השומה, כי עבודתו במשמרת היא חיונית להפעלת קו הייצור של המשמרת, כגון: חשמלאי או מכונאי המתקנים קלקולים, מחסנאי המספק חומרי גלם לתפעול קו הייצור, נהג המסיע פועלים לעבודה במשמרת וכד'.

חישוב הזיכוי במס

מחשבים את המס המגיע מסך כל המשכורת, הכוללת גם את שכר המשמרות.

מפחיתים ממנו זיכוי בשיעור %15 משכר המשמרות המזכה בזיכוי הכלול במשכורת, אך לא יותר מ-595 ש"ח (מעודכן לנובמבר 1997).

אולם, אם סך כל הכנסת העבודה, כלומר הן הכנסת המשמרות והן ההכנסה שאינה הכנסת המשמרות, עולה על 6,800 ש"ח (מעודכן לנובמבר 1997) - לא תינתן הטבת המס לגבי החלק העולה על התקרה האמורה.

בכל מקרה - לא יינתן זיכוי, הגבוה מ-595 ש"ח, שהוא הזיכוי המרבי בגין שכר המשמרות.

להלן - 5 דוגמות לחישוב זיכוי משמרות, בחישוב מס חודשי, בחודש המשכורת "נובמבר 1997":

l עובד המשתכר 1,000 ש"ח ממשמרות ו4,000 ש"ח שלא ממשמרות - יהיה זכאי להטבת מס של 150 ש"ח:

(150 = %15 X 1,000).

l עובד המשתכר 4,000 ש"ח ממשמרות ו1,000 ש"ח שלא ממשמרות - יהיה זכאי להטבת מס של 595 ש"ח:

(595 > 600 = %15 X 4,000).

l עובד המשתכר 6,000 ש"ח ממשמרות ו3,000 ש"ח שלא ממשמרות - יהיה זכאי להטבת מס של 570 ש"ח:

(570 = %15 X 3,000 - 6,800).

l עובד המשתכר 3,000 ש"ח ממשמרות ו7,000 ש"ח שלא ממשמרות - לא יהיה זכאי כלל להטבת מס:

(6,800 > 7,000).

l עובד המשתכר 6,000 ש"ח ממשמרות ו1,000 ש"ח שלא ממשמרות - יהיה זכאי להטבת מס של 595 ש"ח:

(595 > 870 = %15 X 1,000 - 6,800).

אם חישוב המס נערך על-פי בסיס מצטבר שנתי - יש להביא בחשבון תקרות שנתיות מצטברות והכנסה שנתית מצטברת.

סכומי זיכוי, שהותרו בחודשים קודמים מעל לסכום המותר בחישוב מצטבר, בחודש השוטף, יקטינו את הזיכוי השוטף בהפרש. מנגד - סכומי זיכוי, שלא הותרו בחודשים קודמים, עשויים להיות מותרים לזיכוי בחודש השוטף על-פי בסיס מצטבר שנתי.

u

בנתוני פניית השואלים חסר מידע, כדי לענות, אם מגיע זיכוי בעבור עבודה במשמרות, בכל הנוגע לכל התנאים שאוזכרו לעיל. בכל אופן - גם אם כל התנאים מתקיימים, לא יהיה זכאי עובד זה, שאודותיו באה פניית השואלים, להטבת מס - מכיוון שהמשמרת השנייה אינה מתחילה בסמוך לסיום המשמרת הראשונה, ומכיוון שהיא נמשכת 5 שעות במקום 7 שעות רצופות לפחות.

____________________________________________________________________
יניב גבריאל, הוא מומחה מס אשר שימש בעבר כיועץ מיוחד לרשות המיסים בישראל בנושאי מיסים ושינויי חקיקה. משמש כמנהל וכבעלים של המכללה למיסים ולחשבונאות. בעל נסיון של כ-20 שנים בתחום ההוראה וממציא שיטות לימוד ייחודיות לכל המקצועות. המכללה למיסים ולחשבונאות נוסדה לפני כ-15 שנים והיא בעלת נסיון עשיר של אלפי בוגרים שנקלטו במשק העבודה, והגיעו לעמדות מפתח, שמהן הם ממשיכים לשלוח תלמידים למכללה למיסים ולחשבונאות. המכללה למיסים ולחשבונאות מציעה מגוון קורסים והשתלמויות בתחום המיסים והחשבונאות כגון:
חשב שכר בכיר   |   חשב שכר   |   מחשוב שכר   |   מרתון לנכשלים בחשבות שכר   |   חשבונאי פיננסי   |   הכשרה מעשית למנהלי חשבונות   |   הצהרות הון   |   אמנות הדיון במס הכנסה   |   מרתון לנכשלים בייעוץ מס   |   מיסוי מקרקעין   |   מס ערך מוסף   |   ביטוח לאומי   |   דיני עבודה   |   יועצי מס   |   חשבונאי בכיר מדופלם   |   ניתוח דוחות כספיים   |   הנהלת חשבונות סוג 2 + 1   |   הנהלת חשבונות סוג 3   |   תכנון מס בפרישה   |   ביקורת פנימית   |   חשבים ומנהלי כספים   |   תמחיר תקציב ובקרה   |   ניהול עסקי   |   העצמה ויזמות עסקית   |   ניהול עמותות ומלכ"רים   |   ניהול תקציב משפחתי   |   הכשרת מאמנים עסקיים   |   השבחת חברות   |   מיסוי שוק ההון   |   ניהול סיכונים   |   הכשרת דירקטורים   |   הכשרת מנהלים   |   חשיבה עסקית   |   ניהול עסקים   |   ניהול משאבי אנוש   |   תכנוני מס   |   ניהול ספרים   |   מיסוי עסקאות קומבינציה   |   מיסןי היחיד   |   יסודות ודיני ביטוח   |   כלכלה   |   חשבונאות   |   סטטיסטיקה   |   מימון   |   ביטוח פנסיוני   |   ניתוח ניירות ערך   |   ביטוח רכוש   |   ביטוח תאונות   |   ביטוח ימי   |   סוגי רישיונות  |   כלכלה  |   חשבונאות   |   סטטיסטיקה ומימון  |   דיני ניירות ערך ואתיקה מקצועית   |   בחינה מקצועית א'  |   בחינה מקצועית ב'  |   סוגי רישיונות  |   תגיות   |   מפת האתר   |   
לפרטים נוספים ולהרשמה ניתן לפנות בטלפון (רב קווי) 1-700-700-088 או להיכנס לכתובת המכללה באינטרנט : www.taxcollege.co.il